Държавен вестник, бр. 52, 2015 г., стр. 27

БРОЙ  52	
Д Ъ Р Ж А В Е Н  В Е С Т Н И К 	
СТР.  27  
чително облаги, свързани с пенсиониране, за 
следните категории персонал:
1. висшия ръководен персонал;
2. служители, чиято дейност е свързана с 
поемане на рискове;
3. служители, изпълняващи контролни 
функции, и
4. всички служители, чиито възнаграж­
дения са съразмерни с възнагражденията на 
служители по т. 1 и 2 и чиято дейност оказва 
съществено влияние върху рисковия профил 
на инвестиционния посредник.
(2) При изготвянето и прилагането на поли­
тиката за възнагражденията инвестиционният 
посредник отчита естеството, мащаба и слож­
ността на дейността, вътрешната организация 
и обхвата на извършваните инвестиционни 
услуги и дейности, като прилага следните 
принципи:
1. осигуряване на надеждното и ефективно 
управление на риска и ненасърчаване на пое­
мането на риск, който надвишава приемливите 
за инвестиционния посредник нива;
2. осигуряване на съответствие със стра­
тегията, целите, ценностите и дългосрочните 
интереси на инвестиционния посредник и 
прилагане на мерки за избягване на конфлик-
ти на интереси.
(3) Инвестиционните посредници могат 
да определят освен постоянно и променливо 
възнаграждение, при условие че постоянното 
представлява достатъчно висок дял от общото 
възнаграждение и е възможно прилагането 
на гъвкава политика по отношение на про­
менливото възнаграждение, включително 
възможността то да не бъде изплащано. 
(4) Инвестиционният посредник определя 
в политиката си за възнагражденията отделни 
критерии за определяне на: 
1. постоянното възнаграждение в зависи­
мост от професионалния опит и функционал­
ните отговорности на длъжността, посочени 
в длъжностната характеристика на служителя 
като част от условията на трудовия договор 
или в договора за управление; и
2. променливото възнаграждение, обвър­
зано с постоянния резултат от дейността 
и съобразено с поетите рискове, както и с 
изпълнението, надхвърлящо изискванията, 
посочени в длъжностната характеристика на 
служителя като част от условията на трудовия 
договор или в договора за управление.
Чл. 19. (1) Управителният орган на ин­
вестиционния посредник изготвя политиката 
за възнагражденията, която се одобрява от 
общото събрание. Управителният орган на 
инвестиционния посредник извършва пери­
одичен преглед на основните принципи на 
политиката, актуализира я най-малко един 
път годишно в срок до 31 декември и я пред­
ставя на общото събрание заедно с отчета за 
дейността. При необходимост прегледът по 
изречение първо се извършва по-често.
(2) Прилагането на политиката за възна­
гражденията подлежи на периодичен и неза­
висим вътрешен преглед най-малко веднъж 
годишно от звеното за вътрешен одит при 
наличието на такова, а в останалите слу­
чаи – от отдела за вътрешен контрол. 
Чл. 20. (1) Служителите, изпълняващи кон­
тролни функции, са независими от функциите 
в инвестиционния посредник, върху които 
упражняват контрол, разполагат с подходящи 
правомощия и получават възнаграждения, 
съобразени със степента на постигане на це­
лите, свързани с техните функции, независимо 
от резултатите, постигнати от структурните 
звена, които контролират.
(2) Върху възнагражденията на ръководи­
телите на звеното за управление на риска и 
на звеното по нормативно съответствие (въ­
трешен контрол) се осъществява надзор пряко 
от комитета по възнагражденията. В случай 
че такъв комитет не е създаден, надзорът се 
извършва от съответния контролен орган.
Чл. 21. (1) Променливото възнаграждение е 
обвързано с резултатите от дейността, неговият 
общ размер се определя като комбинация от 
оценките за резултатите на отделния служи­
тел, на съответното структурно звено, както 
и на цялостните резултати на инвестицион­
ния посредник. Оценката на резултатите на 
всеки служител се основава на финансови и 
нефинансови критерии. 
(2) Оценките по ал. 1 обхващат период от 
няколко години, така че оценъчният процес 
да се основава на дългосрочното изпълнение 
на дейността и изплащането на елементите на 
променливите възнаграждения, основаващи се 
на резултатите, да е разпределено за период, 
отчитащ икономическия цикъл и поетите от 
инвестиционния посредник рискове.
(3) Оценката на резултатите от дейността, 
използвана за изчисляване на променливите 
елементи на възнаграждението и разпреде­
лението им, включва корекция за всички 
видове настоящи и бъдещи рискове и отчита 
цената на капитала, както и необходимата 
ликвидност.
(4) Променливото възнаграждение се 
определя така, че общият му размер да не 
ограничава способността на инвестиционния 
посредник да поддържа и да подобрява капи­
таловата си база.
(5) Инвестиционният посредник не може 
да изплаща променливото възнаграждение 
с инструменти или методи, които улесняват 
заобикалянето на изискванията на Регламент 
(ЕС) № 575/2013, ЗПФИ и актовете по при­
лагането им.
(6) Обезщетенията, свързани с предсрочно 
прекратяване на договор, отразяват постиг­
натите с течение на времето резултати и са